《寄巢为杭堇蒲太史作》
清代·舒瞻

乾坤到处尽吾庐，小住为佳可著书。半榻茶烟欹枕后，一春花著闭门初。

名山已得轻身药，曲卷时通问字车。回首东华尘十丈，西清风味竟何如。

作者简介：满洲正白旗人，他塔喇氏，字云亭。乾隆四年进士，预修《八旗满洲氏族通谱》。历官浙江桐乡、平湖、海盐知县、乍浦理事同知。工诗，著有《兰藻堂集》。